28. 7. 86 Επίσημη Εφημερίδα των Ευρωπαϊκών Κοινοτήτων Αριθ. C 189/5 
1. Η ΟΚΕ επικροτεί την πρόταση οδηγίας της 
Επιτροπής σχετικά με την οικογένεια προτύπων πακέ­
των MAC για την άμεση τηλεοπτική μετάδοση μέσω 
δορυφόρου. 
2. Τα συστήματα MAC θα συμβάλουν, κατά τη 
γνώμη της ΟΚΕ, αποφασιστικά στην ευρωπαϊκή 
συνεργασία και θα διευκολύνουν την καλύτερη αμοι­
βαία πληροφόρηση για πολιτιστικά θέματα και τα 
κοινωνικά και πολιτικά συστήματα στα ευρωπαϊκά 
κράτη. Επιπλέον, έχει σημασία για την οικονομική 
ανάπτυξη της Ευρώπης το γεγονός ότι με την νέα 
τεχνική εξέλιξη η κατασκευαστική βιομηχανία όχι 
μόνο θα ενισχυθεί, αλλά και ότι με τον τρόπο αυτό οι 
δυνατότητες της για διάθεση των προϊόντων της θα 
αυξηθούν. 
3. Τα συστήματα MAC χρησιμοποιούν τις νέες 
μεθόδους ηλεκτρονικής μετάδοσης σημάτων και, στην 
εφαρμογή, είναι σε σύγκριση με παλαιότερα χρησιμο­
ποιούμενα συστήματα πολύ φθηνότερα. Με τον τρόπο 
αυτό μπορεί να αναμεταδοθεί μεγαλύτερος αριθμός 
πληροφοριών από ό,τι με τις παραδοσιακές μεθόδους. 
Τα συστήματα MAC έχουν αναπτυχθεί ειδικά για 
δορυφόρους άμεσης λήψης και είναι κατάλληλα για τις 
ιδιαιτερότητες τους στη μετάδοση. Το μεγάλο πλεονέ­
κτημα των συστημάτων αυτών έγκειται στη βελτίωση 
της ποιότητας της εικόνας και — λόγω της εφαρμοζόμε­
νης ψηφιακής τεχνικής — στη βελτίωση του ήχου. 
Στην εικόνα δεν εμφανίζονται πια υπερτιθέμενα φωτει­
νά και χρωματικά σήματα. Διευκολύνει, επίσης, σε όχι 
πολύ μακρυνό μέλλον τη χρησιμοποίηση μεγαλύτερης 
οθόνης. Επιπρόσθετα, αυξάνει ο αριθμός των διαύλων 
ήχου και εξασφαλίζεται ποιότητα στερεοφωνικής 
λήψης. Έτσι είναι δυνατό — κάτι που είναι ιδιαίτερα σημαντικό για την ευρωπαϊκή συνεργασία και την 
καλύτερη αμοιβαία κατανόηση των ευρωπαϊκών λαών 
— να διατίθενται πολυφωνικοί δίαυλοι για τη μετάδοση 
ενός τηλεοπτικού προγράμματος σε πολλές γλώσσες. 
Αυτό έχει ιδιαίτερη σημασία για τους δορυφόρους 
άμεσης τηλεοπτικής μετάδοσης, οι ζώνες λήψης των 
οποίων δεν έχουν την ίδια κάλυψη με τα εθνικά σύνορα. 
4. Κατά τη γνώμη της ΟΚΕ παρουσιάζει μεγάλο 
ενδιαφέρον για την ευρωπαϊκή συνεργασία — εφόσον 
στη μέχρι τώρα τηλεοπτική μετάδοση υπάρχουν δύο 
συστήματα (PAL και SECAM) — ότι στο εξής θα 
ληφθεί ως βάση στην τεχνική λήψη μέσω δορυφόρου 
ένα ενιαίο σύστημα. 
5. Πλεονέκτημα παρουσιάζει, επίσης, η μελλοντικά 
δυνατή κατασκευή μικρότερων και συνεπώς φθηνότε­
ρων κεραιών για τη λήψη μέσω δορυφόρου. Όσον 
αφορά την τιμή θα μπορούν να πλησιάζουν συνεχώς 
περισσότερο τις παραδοσιακές κεραίες τηλεοπτικής 
λήψης. Έτσι βελτιώνονται σαφώς οι προοπτικές 
εξάπλωσης των δορυφορικών προγραμμάτων. Τα πλεο­
νεκτήματα της λύσης αυτής πρέπει να ευνοήσουν και τα 
κράτη μέλη με υψηλή πυκνότητα καλωδιακού δικτύου. 
6. Η ΟΚΕ εκφράζει την προσδοκία ότι οι θεατές στα 
κράτη μέλη θα μπορέσουν με τον καιρό να προσαρμο­
σθούν στις κοινές τεχνικές εξειδικεύσεις, αλλά ότι 
εντούτοις θα τους προσφερθούν και κατά τη μεταβατική 
φάση ικανοποιητικές προσωρινές λύσεις. 
7. Η ΟΚΕ αναμένει, περαιτέρω, ότι στην επιτροπή 
που συστάθηκε σύμφωνα με το άρθρο 3 της οδηγίας θα 
ληφθεί ανάλογα υπόψη η εμπειρία των ραδιοτηλεοπτι­
κών ιδρυμάτων και της κατασκευαστικής βιομηχανίας. 
Βρυξέλλες, 23 Απριλίου 1986 
Ο Πρόεδρος 
της Οικονομικής και Κοινωνικής Επιτροπής 
Gerd MUHR 
Γνωμοδότηση για την πρόταση οδηγίας του Συμβουλίου σχετικά με τη νομική προστασία 
των πρωτοτύπων τοπογραφιών προϊόντων ημιαγωγών 
(86/C 189/04) 
Το Συμβούλιο αποφάσισε στις 20 Ιανουαρίου 1986, σύμφωνα με το 100 άρθρο της συνθήκης 
για την ίδρυση της Ευρωπαϊκής Οικονομικής Κοινότητας, να ζητήσει από την Οικονομική 
και Κοινωνική Επιτροπή να γνωμοδοτήσει για την πρόταση οδηγίας του Συμβουλίου 
σχετικά με τη νομική προστασία των πρωτοτύπων τοπογραφιών προϊόντων ημιαγωγών. 
Το τμήμα βιομηχανίας, εμπορίου, βιοτεχνίας και υπηρεσιών, στο οποίο ανατέθηκε η 
προετοιμασία των σχετικών εργασιών, υιοθέτησε τη γνωμοδότηση του στις 2 Απριλίου 1986 
με βάση την έκθεση του εισηγητή κ. Noordwal. 
Η ΟΚΕ κατά τη 236η σύνοδο ολομέλειας της στις 23 και 24 Απριλίου 1986 (συνεδρίαση της 
23ης Απριλίου 1986) υιοθέτησε ομόφωνα την εξής γνωμοδότηση: 
Αριθ. C 189/6 Επίσημη Εφημερίδα των Ευρωπαϊκών Κοινοτήτων 28. 7. 86 
Η ΟΚΕ υποστηρίζει την πρωτοβουλία της Επιτροπής 
να θεσπίσει οδηγία σχετικά με τη νομική προστασία 
των πρωτοτύπων τοπογραφιών προϊόντων ημιαγωγών. 
Η ΟΚΕ συμφωνεί ευρύτατα με το προτεινόμενο 
περιεχόμενο της οδηγίας, ζητεί όμως από το Συμβούλιο 
και την Επιτροπή να λάβουν σοβαρά υπόψη τις 
ακόλουθες παρατηρήσεις. 
1. Γενικές παρατηρήσεις 
1.1. Οι λειτουργίες των ημιαγωγών βασίζονται σε 
μεγάλο βαθμό στις τοπογραφίες των προϊόντων αυτών, 
η ανάπτυξη των οποίων απαιτεί επενδύσεις ανθρώπι­
νων, τεχνικών και χρηματοοικονομικών πόρων. Η ΟΚΕ 
αναγνωρίζει, επίσης, τη σημασία της βιομηχανίας 
ημιαγωγών. 
1.2. Η απομίμηση των τοπογραφιών αυτών πρέπει να 
αποφευχθεί. Μια μικρή μειοψηφία κρατών μελών έχει 
υιοθετήσει νομικά μέτρα προστασίας, ενώ η μεγάλη 
πλειοψηφία δεν έχει θεσπίσει παρόμοια μέτρα. Κατά 
συνέπεια, η εφαρμογή μέτρων νομικής προστασίας 
είναι απαραίτητη. 
1.3. Η ολοκλήρωση της εσωτερικής αγοράς απαιτεί 
όπως αυτό πραγματοποιηθεί σε ένα κοινοτικό πλαίσιο. 
Η ΟΚΕ, κατά συνέπεια, υπογραμμίζει την ανάγκη για 
μια όσο το δυνατό πιο αρμονική προσέγγιση σε όλα τα 
κράτη μέλη. Όταν θεσπισθεί η οδηγία, τα κράτη μέλη 
θα πρέπει να υιοθετήσουν μια νομοθεσία για την 
εφαρμογή της· θα πρέπει να συνεχίσουν τις διαβουλεύ­
σεις μεταξύ τους κατά την επεξεργασία των νομοθεσιών 
τους υπό την αίγιδα της Επιτροπής για να αποφευχθούν 
αποκλίνουσες λύσεις. 
1.4. Η πρόταση περιορίζεται σε ορισμένες βασικές 
αρχές (ποιος και τι θα προστατευθεί, αποκλειστικά 
δικαιώματα των προστατευόμενων προσώπων, διάρκεια 
της αποκλειστικότητας) και αφήνει στις εθνικές 
νομοθεσίες τις λεπτομερείς διατάξεις που είναι απαραί­
τητες για την εφαρμογή των αρχών αυτών. Η ΟΚΕ 
συμφωνεί με την προσέγγιση της Επιτροπής. 
1.5. Η πρόταση της Επιτροπής επιδιώκει,επίσης,να 
επιτύχει τη νομική προστασία των κοινοτικών τοπο­
γραφιών στις Η ΠΑ. Η ΟΚΕ μπορεί να δεχτεί ότι είναι 
δυνατόν να εξακολουθήσουν να υπάρχουν διαφορές 
μεταξύ της ορολογίας και της εφαρμογής των ΗΠΑ και 
της Ευρωπαϊκής Κοινότητας με την προϋπόθεση, όμως, 
ότι θα εξασφαλισθεί η αμοιβαιότητα μεταξύ των ΗΠΑ 
και της Ευρωπαϊκής Κοινότητας. Σύμφωνα με τις 
διατάξεις της νομοθεσίας των ΗΠΑ, η προστασία των 
κοινοτικών προϊόντων ημιαγωγών στην αμερικανική 
αγορά διατρέχει κίνδυνο, αν η ΕΟΚ δεν ενεργήσει 
σύντομα. Κατά συνέπεια, η ΟΚΕ καλεί το Συμβούλιο να 
θεσπίσει την οδηγία χωρίς χρονοτριβή — οπωσδήποτε 
— πριν από τον Ιούνιο 1986. Η ΟΚΕ καλεί, επίσης, την 
Επιτροπή να λάβει όλα τα απαραίτητα μέτρα για να 
εξασφαλισθεί η μεγαλύτερη δυνατή παράταση της 
προσωρινής προστασίας στις ΗΠΑ. Πάντως, τα κράτη μέλη θα πρέπει να ολοκληρώσουν τη θέσπιση νομοθετι­
κών διατάξεων για να συμμορφωθούν, το ταχύτερο 
δυνατό, και το αργότερο μέχρι την 1η Οκτωβρίου 1987, 
με την οδηγία. 
2. Ειδικές παρατηρήσεις 
2.1. 'Αρθρο 1 (Ορισμοί) 
2.1.1. Η ΟΚΕ συμφωνεί με τον ορισμό που προτείνε­
ται από την Επιτροπή. Θα πρέπει, ωστόσο, να παρατη­
ρηθεί ότι στον ορισμό 1 στοιχείο γ) «εμπορική 
εκμετάλλευση » ο όρος «ενός προϊόντος ημιαγωγών που 
έχει κατασκευαστεί με χρησιμοποίηση της τοπογρα­
φίας» δεν φαίνεται να καλύπτει όλες τις εναλλακτικές 
λύσεις. Η ΟΚΕ προτείνει να χρησιμοποιηθεί η φράση 
«ενός προϊόντος ημιαγωγών που αποτελεί αναπαραγωγή 
της τοπογραφίας». 
2.1.2. Όσον αφορά την «τοπογραφία», η ΟΚΕ 
επιθυμεί να τονίσει ότι ο όρος αυτός αποδίδει καλύτερα 
τον τεχνικό χαρακτήρα του αντικειμένου αυτού από τον 
αμερικανικό όρο «MASK WORK» και τις αγγλικές 
λέξεις «CIRCUIT LAYOUT» που χρησιμοποιούνται 
σε αναφορές στην ιαπωνική νομοθεσία. 
2.2. 'Αρθρο 2 (Προστασία των τοπογραφιών) 
2.2.1. Επειδή είναι η πλέον πρακτική προσέγγιση 
από νομική άποψη, η ΟΚΕ συμφωνεί με την πρόταση 
της Επιτροπής, ότι το μόνο αποδεκτό κριτήριο θα 
πρέπει να είναι η «πρωτοτυπία» και όχι η «καινοτο­
μία». Αυτή είναι η εισήγηση της συνθήκης που 
πρότεινε η Διεθνής Οργάνωση Πνευματικής Ιδιοκτη­
σίας (WIPO). Η ΟΚΕ συμφωνεί με την πρόταση της 
Επιτροπής να αποφευχθεί η επέκταση της προστασίας 
στα λεγόμενα «κοινότυπα» με την εισαγωγή του όρου 
«κοινός τόπος» στο άρθρο 2 παράγραφος 3 
2.2.2. Η ΟΚΕ εκφράζει την ευχή όπως με την οδηγία 
διασαφηνισθεί περισσότερο ότι όχι μόνο το σύνολο, 
αλλά και τα πρωτότυπα, επίσης, τμήματα μιας πρωτότυ­
πης τοπογραφίας πρέπει να τύχουν προστασίας. 
2.3. Άρθρο 3, (Δικαιούχοι της προστασίας) 
2.3.1. Παράγραφοι 1 και 2 
Η ΟΚΕ είναι της γνώμης ότι η διατύπωση των 
παραγράφων 1 και 2 θα πρέπει να επανεξεταστεί σοβαρά 
από την Επιτροπή και να απλουστευθεί. Η ΟΚΕ 
προτείνει την εξής διατύπωση: 
«Η προστασία ισχύει προς όφελος των προσώπων — 
και των έντιτλων διαδόχων τους — που είναι οι 
δημιουργοί των πρωτοτύπων τοπογραφιών προϊό­
ντων ημιαγωγών και οι οποίοι είναι υπήκοοι κράτους 
μέλους ή διαμένουν σ'αυτό». 
«Οι επιχειρήσεις ή οι εταιρείες, όμως, που έχουν την 
έδρα τους στην Κοινότητα (όπως ορίζονται στο 
άρθρο 58 της συνθήκης ΕΟΚ) θα πρέπει να έχουν ένα 
ενεργό και συνεχή δεσμό με την οικονομία του 
κράτους μέλους». 
28. 7. 86 Επίσημη Εφημερίδα των Ευρωπαϊκών Κοινοτήτων Αριθ. C 189/7 
2.3.2. Παράγραφος 3 
Η ΟΚΕ εγκρίνει την πρόταση της Επιτροπής και, 
επειδή δεν αναμένεται ότι θα επιτευχθεί πολύ γρήγορα 
διεθνής συμφωνία, ζητά σχετικά από το Συμβούλιο να 
εξασφαλίσει την προστασία ατόμων που είναι πολίτες 
τρίτης χώρας μόνο σε περίπτωση που η εν λόγω τρίτη 
χώρα εξασφαλίζει αμοιβαιότητα προς τα κράτη μέλη 
της ΕΟΚ. Η ΟΚΕ, πάντως, ελπίζει ότι θα βρεθεί διεθνής 
λύση που θα καταστήσει δυνατή τη «νομική προστασία 
σε εθνικό επίπεδο». Αυτό απαιτεί την ενεργό συμμετο­
χή της Επιτροπής σε συνεργασία με τα κράτη μέλη, στις 
συνομιλίες υπό την αιγίδα της Διεθνούς Οργάνωσης 
Πνευματικής Ιδιοκτησίας (WIPO). 
2.4. 'Αρθρο 4 (Διατυπώσεις) 
2.4.1. Παράγραφος 1 
Η ΟΚΕ αντιτίθεται στην υποχρεωτική καταχώρηση ή 
κατάθεση. Πάντως, η ΟΚΕ συμφωνεί ότι για λόγους 
εμπορικής πολιτικής (π.χ. έναντι των ΗΠΑ και της 
Ιαπωνίας) δεν θα πρέπει να είναι ευκολότερο να 
επιτυγχάνεται νομική προστασία στην Ευρώπη από ό,τι 
σε άλλες χώρες. Η ΟΚΕ μπορεί να δεχτεί, συνεπώς, ότι 
ορισμένα κράτη μέλη ενδέχεται να ταχθούν υπέρ των 
διατυπώσεων αυτών. Επιμένει, ωστόσο, ότι η υποχρεω­
τική καταχώρηση και κατάθεση πρέπει να αποτελέσουν 
μια μη δαπανηρή και απλή διατύπωση. Οι κανόνες που 
ρυθμίζουν την καταχώρηση και κατάθεση θα πρέπει, 
κατά συνέπεια, να περιορίζονται σε ό,τι είναι απαραίτη­
το για την αναγνώριση της προστατευόμενης τοπογρα­
φίας. Η ΟΚΕ ανησυχεί ιδιαίτερα ότι οι πρόσθετες 
υποχρεώσεις που μπορεί να απαιτούν συμπληρωματικά 
τα κράτη μέλη για την κατάθεση «υλικού που να 
προσδιορίζει ή να περιγράφει ή που να αποτελεί 
αντιπροσωπευτικό δείγμα της τοπογραφίας, ή οιονδή­
ποτε σχετικό συνδυασμό», δεν πρέπει σε καμιά 
περίπτωση να οδηγούν σε αποκάλυψη πληροφοριών 
στο κοινό που ο καταθέτων θεωρεί ως εμπιστευτικές. 
Οποιαδήποτε υποχρέωση να δοθεί μια «περιγραφή », θα ήταν, εξάλλου, απόλυτα αδύνατο να τηρηθεί στην 
πράξη. 
2.4.2. Παράγραφος 3 
Οι αποκλίσεις στο εσωτερικό της Κοινότητας, οι 
οποίες μεταξύ των άλλων ενδέχεται να δημιουργηθούν 
από διαφορά στις διατυπώσεις που καθιερώθηκαν στο 
ένα ή το άλλο κράτος μέλος, θα πρέπει να απαγορευ­
τούν. Η ΟΚΕ εγκρίνει το σχέδιο πρότασης και επιμένει 
ότι με κανένα τρόπο δεν θα πρέπει δύσκαμπτες, επίπονες 
και χρονοβόρες διοικητικές, τεχνικές ή νομικές υπο­
χρεώσεις να καταλήξουν σε εμπόδια στο εμπόριο. 
2.5. 'Αρθρο 5 παράγραφοι 2 και 3 ( Η αποκαλούμενη 
ανάστροφη τεχνολογία, «reserve engineering») 
Η ΟΚΕ συμφωνεί με το επεξηγηματικό μνημόνιο της 
Επιτροπής (παράγραφος 28) και πιστεύει ότι μια 
αιτιολογική σκέψη είναι δυνατό να αποσαφηνίσει 
περαιτέρω τις παραγράφους αυτές. Η ΟΚΕ συμφωνεί με 
τον κανόνα ότι το αποτέλεσμα μιας πράξης ανάστροφης 
τεχνολογίας, επειδή αποτελεί το ίδιο μια πρωτότυπη 
τοπογραφία, θα πρέπει να είναι το ίδιο προστατεύσιμο. 
2.6. Άρθρο 6 (Διάρκεια της προστασίας) 
Η ΟΚΕ θεωρεί ότι η αυτόματη προστασία η οποία 
αρχίζει από τη στιγμή που η τοπογραφία προσδιορί­
σθηκε ή κωδικοποιήθηκε είναι σημαντική και κρίνει τη 
δεκαετή περίοδο προστασίας ως μια επαρκή ελάχιστη 
περίοδο. 
2.7. Άρθρο 8 (Διακριτικό σήμα) 
Η ΟΚΕ συμφωνεί ότι ένα διακριτικό σήμα για ένα 
προϊόν ημιαγωγών μπορεί να χορηγηθεί σε μη υπο­
χρεωτική βάση από ένα κράτος μέλος. Ωστόσο, δεν θα 
πρέπει να θεσπισθεί ότι το μόνο επιτρεπόμενο σήμα 
είναι ένα «Τ». Η ΟΚΕ προτιμά να αφεθούν περιθώρια 
ελιγμών προς την κατεύθυνση του διεθνούς αποδεκτού 
εμπορικού συμβόλου το οποίο κατά προτίμηση μπορεί 
να είναι ένα «Τ». 
Βρυξέλλες, 23 Απριλίου 1986 
Ο Πρόεδρος 
της Οικονομικής και Κοινωνικής Επιτροπής 
Gerd MUHR 
Γνωμοδότηση για την πρόταση οδηγίας του Συμβουλίου για την τροποποίηση, ενόψει της 
προσχώρησης του Βασιλείου της Ισπανίας και της Πορτογαλικής Δημοκρατίας, της 
οδηγίας 77/93/ΕΟΚ περί των μέτρων προστασίας κατά της εισαγωγής στα κράτη μέλη 
οργανισμών επιβλαβών για τα φυτά ή τα φυτικά προϊόντα 
(86/C 189/05) 
Στις 20 Ιανουαρίου 1985 το Συμβούλιο αποφάσισε, σύμφωνα με τις διατάξεις των άρθρων 43 
και 198 της συνθήκης για την ίδρυση της Ευρωπαϊκής Οικονομικής Κοινότητας, να ζητήσει 
από την Οικονομική και Κοινωνική Επιτροπή να γνωμοδοτήσει για την παραπάνω πρόταση 
οδηγίας.